**MUNICIPIUL SATU MARE**

**Aparatul de specialitate al Primarului**

**Direcția Patrimoniu**

**Serviciul Patrimoniu, Concesionări, Închirieri**

**Nr. 55941/19.09.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind darea în folosință gratuită Asociației Nevăzătorilor din România – Filiala Județeană Satu Mare a imobilului situat în municipiul Satu Mare, Str. Golescu nr. 39

Asociației Nevăzătorilor din România-Filiala Județeană Satu Mare, i s-a acordat dreptului de folosință gratuită asupra imobilului situat în municipiul Satu Mare, str. Mihai Viteazu nr.19, prin HCL nr. 407/21.12.2023. Întrucât DIICOT Satu Mare a solicitat atribuirea unui spațiu central cu o suprafață mai mare pentru desfășurarea în bune condiții a activității este necesară mutarea Asociației Nevăzătorilor într-o altă locație. Astfel s-a identificat imobilul situat în municipiul Satu Mare, str. Golescu nr. 39 care ar corespunde necesităților Asociației Nevăzătorilor în vederea desfășurării activităților sociale, și cu care sunt de acord, având în vedere că au fost la fața locului împreună cu autoritatea executivă.

În situația de față, pentru a veni în sprijinul bunei desfășurări a activității Asociației mai sus amintite, necesară și importantă la nivel local, se impune darea în folosință gratuită a imobilului proprietatea privată a Statului Român, situat în Municipiul Satu Mare, str. Golescu nr. 39 pentru o perioadă de 10 (zece) ani, cu destinația de sediu, în vederea desfășurării de activități sociale, și implicit abrogarea HCL nr. 407/2023.

Imobilul este alcătuit din casă și teren și se identifică astfel: CF nr. 193026 Satu Mare (CF vechi nr. 6931 Satu Mare) nr. top.1025/8 în suprafață de 477 mp și CF nr.193024 Satu Mare (CF vechi nr.6931 Satu Mare) nr. top.1024/1 în suprafață de 187 mp. Valoarea de inventar a clădirii este de 141.826,74 lei, și a întregului teren (664 mp = 477mp+187mp) este de 64.408 lei (46.269 lei+18.139 lei). Asociația Nevăzătorilor din România este persoană juridică de drept privat, fără scop patrimonial, recunoscută ca fiind de utilitate publică conform H.G. nr. 1033/03.09.2008, Filiala Satu Mare având ca principală activitate asistența și sprijinirea persoanelor cu deficiențe de vedere din municipiul și județul Satu Mare pentru a putea beneficia de toate facilitățile conform legii, precum și organizarea de activități social culturale.

Luând în considerare cele de mai sus și ținând cont de prevederile art.129 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului privat al municipiului, înaintăm prezentul proiect de hotărâre consiliului local cu propunere de aprobare.

**Director executiv**,  **Şef Serviciu ,**

**Ghiarfaș Adelin-Cristian Faur Mihaela**

cj. Corina Mihaela Șereș/2ex